ایراندا مهافیظه کارلارین پرزیدنتلییه اساس نامیزدی ابراهیم ریسی اصفهانین «نقشی-جهان» میدانیندا طرفدارلاری قارشیسیندا چیخیش ائدرک، حسن روحانییه قارشی جدی اتهاملار سسلندیریب.
آخار. آذ خبر وئریر کی، ریسی روحانی حکومتینین آتم سازیشی (برجام) ایله باغلی بیرطرفلی اولاراق غرب اؤلکهلرینه چوخلو امتیازلار وئردیینی، عوضینده هئچ نه الده ائتمدیینی بیلدیریب:
«بیز نه کئچمیشه قاییتماق ایستییریک، نه ده ایندیکی وضعیته دؤزوروک. بیزیم استراتژیمیز خالقین خیرینه دییشیکلیک ائدیلمهسیدیر. سؤز، شعار و دانیشماق دورو آرتیق باشا چاتیب و حاضردا نوبه تدبیر و عمله گلیب چاتیب. جناب روحانی! منیم اورییم سیرلر صاندیقچاسیدیر. آغزیمی آچیب دانیشسام، هئچ کس منیمله باجارا بیلمهیهجک. لاکین پرزیدنت اولماق ایستین شخص سیرر ساخلاماغی باجارمالیدیر».
خاطیرلاداق کی، سئچکی کامپانییاسی آپارماق اوچون مازانداران ایالتینین مرکزی ساری شهرینه سفر ائدن ایران پرزیدنتی حسن روحانی سئچکیدهکی اساس رقیبی ابراهیم ریسینین واختیله اعدام حؤکملرینین ایجراسینی سرعتلندیرمهسینه ایشاره ائدیب و خالقی سئچکیلرده دوزگون سئچیم ائتمهیه چاغیریب.
azb_Arab azb_Arab azb_Arab azb_Arab